L munecípio de Castro Daire ye lhemitado a norte puls munecípios de Cinfanes, Resende, Lhamego i Tarouca, a lheste por Bila Nuoba de Paiba, a sul por Biseu, a sudoeste por San Pedro de l Sul i a oeste por Arouca. Apersenta ua feiçon planáltica generalizada, assi i todo anterpone-se l sulco correspondente al bal de l Riu Paiba i sous afluentes i eileba-se l bloco de la Serra de Montemuro. Na parte mais alta desta serra abundan ls afloramientos graníticos.